Dan Petrescu a vorbit sincer despre titlul câștigat de FCSB
FCSB - CFR Cluj e sâmbătă, 11 mai, de la ora 20:00.
Cele două echipe își vor da întâlnire pe Arena Națională în etapa cu numărul nouă a play-off-ului. La finalul meciului, se va decerna trofeul Superligii României celor de la FCSB.
Dan Petrescu a vorbit sincer despre titlul câștigat de FCSB
Înainte de confruntarea directă dintre FCSB și CFR Cluj, Dan Petrescu a vorbit în cadrul conferinței de presă premergătoare și a ținut să evidențieze că titlul câștigat de gruparea roș-albastră a fost meritat.
- Antrenorul din Gruia a menționat că FCSB a avut mereu rezultate bune și a știut să câștige și în momentele delicate pe care le-a străbătut
”Au meritat titlul, n-am fost aici, nu știu prea multe, dar au avut mereu rezultate foarte bune, dacă au pierdut un meci imediat și-au revenit”, a spus Dan Petrescu.
FCSB e prima clasată cu 49 de puncte. La nouă lungimi în spatele noii campioane se află Universitatea Craiova, iar CFR Cluj completează podiumul cu 40 de puncte.
- 1. FCSB - 49 de puncte
- 2. Universitatea Craiova - 40 de puncte
- 3. CFR Cluj - 40 de puncte
- 4. Farul Constanța - 35 de puncte
- 5. Sepsi OSK - 31 de puncte
- 6. Rapid București - 29 de puncte
Miza meciului de pe Arena Națională (sâmbătă, 20:00) este mult mai mare pentru CFR Cluj, care luptă pentru accederea în Conference League.
Urmăriți SPORT.RO și pe Google News